പുറത്ത് ജോലിയും ഭക്ഷണവും ഇല്ല ജയിലില് പോകാന് പോലീസ് ജീപ്പിന് കല്ലെറിഞ്ഞ് യുവാവ് ജയിലില് പോകാനായി പൊലീസ് ജീപ്പ് കല്ലെറിഞ്ഞ് തകര്ത്ത് യുവാവ്. കഴിഞ്ഞ ദിവസം വൈകുന്നേരം തിരുവനന്തപുരം ആറ്റിങ്ങല് പൊലീസ് സ്റ്റേഷന് മുന്നില് കിടന്ന ജീപ്പിന്റെ ചില്ല് യുവാവ് എറിഞ്ഞ് തകര്ക്കുകയായിരുന്നു. സംഭവത്തിന് പിന്നാലെ അയിലം സ്വദേശി ബിജുവിനെ 29 പൊലീസ് പിടികൂടി. നേരത്തെയും ആറ് മാസം മുന്പ് ഇതേ രീതിയില് സ്റ്റേഷനു മുന്നില് പാര്ക്ക് ചെയ്തിരുന്ന പൊലീസ് ജീപ്പ് ഇയാള് എറിഞ്ഞു തകര്ത്തിരുന്നു. അന്ന് ബിജുവിനെ പിടികൂടി ജയിലില് അടച്ചു. ഇപ്പോള് ജയിലില് നിന്ന് പുറത്തിറങ്ങിയ ബിജു വീണ്ടും പൊലീസ് ജീപ്പിന് നേരെ കല്ലെറിയുകയായിരുന്നു.കോടതിയില് ഹാജരാക്കിയ ബിജുവിനെ റിമാന്ഡ് ചെയ്തു. പോലീസ് നടത്തിയ ചോദ്യം ചെയ്യലിലാണ് താന് ജയില് പോകാന് വേണ്ടിയാണ് വീണ്ടും പൊലീസ് ജീപ്പിന് നേരെ കല്ലെറിഞ്ഞതെന്ന് ഇയാള് പറഞ്ഞത്. ഇപ്പോള് ജയിലില് നിന്ന് പുറത്തിറങ്ങിയ ശേഷം ജോലിയും ഭക്ഷണവും ഇല്ലായിരുന്നു. ജീവിതം ദുസ്സഹമായതോടെയാണ് വീണ്ടും ജയിലിലേക്ക് പോകാന് തീരുമാനിച്ചത്. അതേസമയം, ഇയാള്ക്ക് മാനസിക അസ്വാസ്ഥ്യം ഉള്ളതായി സംശയിക്കുന്നുവെന്നുന്ന് പൊലീസ് അറിയിച്ചു.